Rammedokument til læreren

TEMA: relasjoner

**Kort om denne temapakka**

Dette er et opplegg på sju uker, hvor temaet er relasjoner. Elevene skal jobbe med kapitlene 1, 2, 3, 4, 8, 9 og 13, samt tekster fra norrøn tid, romantikken og vår egen samtid. Dette kan gjøres ved å jobbe med *Soga om Gunnlaug Ormstunge*, «Luren» av Maurits Hansen, «Livet sa ein dag» av Lars Ove Seljestad, og en film. Her kan dere velge mellom *Hva vil folk s*i og *Skylappjenta*.

Elevene skal skrive en kort tekst og ha en muntlig fagsamtale i løpet av perioden. I periodeplanen er det listet opp aktuelle kapitler, som dere kan jobbe med underveis, etter behov.

**Forberedelser før perioden**

* Vi anbefaler at læreren har gått gjennom introduksjonspakka «Litteratur mellom 700–1850». Da skal elevene ha lest litt i de aktuelle kapitlene og ha gjort seg kjent med disse.
* Sørg for at den aktuelle filmen er tilgjengelig.

|  |  |  |
| --- | --- | --- |
| **Uke** | **Innhold** | **Ressurser** |
| 1–2  Ca. 8 timer | * Introduksjon-PP til temaet relasjoner og hva elevene skal jobbe med denne perioden. * Arbeid med tekstene «Livet sa ein dag» av Lars Ove Seljestad, og *Soga om Gunnlaug Ormstunge.* * Elevene introduseres til jeg-ser-modellen og bruker denne til å jobbe med tekstene. * Elevene jobber med muntlige ferdigheter. Se muntligverktøyet på nett, om fagsamtale. | * Kapittel 1 Skrivetips * Kapittel 2 Muntligtips * Kapittel 3 Å skrive kortsvar * Kapittel 4 Litterær analyse * Kapittel 8 Å utforske litteratur * Kapittel 9 700–1350: norrøn tid * Kapittel 13 1800–1850: romantikken og nasjonalromantikken * Lars Ove Seljestad: «Livet sa ein dag», s. 316. * Maurits Hansen: «Luren», s. 463 * Nett: muntligverktøyet * *Soga om Gunnlaug Ormstunge* * Film: *Skylappjenta* eller *Hva vil folk si* |
| 3–4  Ca. 8 timer | * Arbeid med PP om relasjoner og familiens ære i tilknytning tekstene fra uke 1–2. * Se en av filmene, enten *Skylappjenta* (*Intertekst,* gml. nettressurs) eller *Hva vil folk si.*\* Vurder tidsbruken her, hva dere har tid til. * Arbeid med teksten «Luren» av Maurits Hansen. * Elevene øver på å skrive korte tekster, som de får underveisvurdering av. |
| 5–6  Ca. 8 timer | * Større muntlig arbeid – vurderingsuke: muntlig fagsamtale * Elevene blir kjent med fagsamtale som arbeids-/vurderingsform og blir kjent med muntligverktøyet på nett. * Elevene gjennomfører litterær fagsamtale i grupper. * Elevene skriver et refleksjonsnotat, der formålet er skrivetrening. |
| 7  Ca. 4 timer | * Større skriftlig arbeid – vurderingsuke: skriftlig vurdering av bearbeidede tekster   Elevene får tilbake kortteksten med tilbakemelding og forbedrer dette før innlevering. |

**Kompetansemål**

* lese norrøne tekster i oversettelse og sammenlikne dem med tekster fra nyere tid
* lese og tolke tekster fra 1500 til 1850 i kulturhistorisk kontekst og drøfte hvordan de er relevante i dag
* utforske og reflektere over hvordan tekster fra romantikken og nasjonalromantikken framstiller mennesker, natur og samfunn, og sammenlikne med tekster fra nyere tid
* bruke tilbakemeldinger og kunnskap om språk, tekst og sjanger til å utvikle egne tekster
* bruke fagkunnskap og retoriske ferdigheter i norskfaglige diskusjoner og presentasjoner

**Tekster**

|  |  |  |  |
| --- | --- | --- | --- |
| **Tekster** | **I boka** | **Nettressurs** | **Ekstern ressurs** |
| *Soga om Gunnlaug Ormstunge* (1200–tallet) |  | x/Tekstbanken |  |
| Lars Ove Seljestad (2020): «Livet sa ein dag», s. 316 | x |  |  |
| Maurits Hansen (1825): «Luren», s. 463 | x |  |  |
| Film: *Hva vil folk si* (2017) |  |  | x |
| Film: *Skylappjenta* (2009) |  | x |  |

**Mål**

* Arbeidet med denne temapakka munner ut i et større muntlig og/eller skriftlig arbeid (vurdering).
* Elevene jobber med et større muntlig arbeid (vurdering), i form av fagsamtaler og/eller presentasjoner.
* Elevene skriver korte tekster.
* Et mål er at de skal øve seg på å jobbe med språk, skrive gode avsnitt og det å strukturere en kort tekst.

**Vurdering**

* Vurdering skal være en integrert del av undervisning og læringsprosess.
* Elev og lærere skal være i dialog om utviklingen i muntlig og skriftlig kompetanse.
* Elevene leverer inn en kort tekst i uke 2, som de får tilbakemelding på. Denne bearbeider de til et større skriftlig arbeid i uke 4. I uke 7 får de mulighet til å arbeide videre med teksten.

**Tverrfaglig temaer**

* Folkehelse og livsmestring. Her øver elevene seg på å samtale og reflektere rundt disse temaene.

Temapakkene for *Intertekst vg2* er en bearbeidet versjon av temapakkene laget for *Intertekst påbygging*. Det pedagogiske opplegget og de opprinnelige versjonene ble laget av Veronica Weyde og Kamilla Eikrem Nordmark.